สวัสดีค่ะ หนูอยากสอบถามเรื่องยาคุมค่ะ หนูมีเพศสัมพันธ์แล้วหลั่งในตอนกลางคืน เช้าวันต่อมาหนูกินยาคุมฉุกเฉินแบบ1เม็ด แล้วถัดมาอีก3วันหนูซื้อยาคุมแบบรายเดือนมากิน แล้วถัดมาอีก10กว่าวันหนูมีเพศสัมพันธ์แล้วหลั่งในอีกครั้ง ตอนนี้หนูกินยาคุมมา20วันแล้ว (ยาคุมรายเดือน) ปกติประจำเดือนหนุจะมาวันที่1-2 ตอนนี้ประจำเดือนหนุขาดมา3วันแล้วค่ะ แบบนี้มีโอกาสท้องมั๊ยคะ
สวัสดีค่ะ การใช้ยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ได้หลังการกินยาคุมฉุกเฉินนั้น ควรตรวจให้แน่ใจก่อนว่าไม่ตั้งครรภ์ จึงค่อยเริ่มยาคุมแบบแผง และถ้าเริ่มยาคุมแบบแผงในช่วงที่ไม่ใช่ 5 วันแรกของรอบเดือน ควรกินยาติดต่อกันให้ครบ 7 วันก่อน จึงค่อยมีเพศสัมพันธ์ได้จากที่กล่าวมา ถ้ามีการตั้งครรภ์ก็อาจเกิดจากการมีเพศสัมพันธ์ก่อนจะเริ่มกินยาคุมแบบแผง ซึ่งถ้าไม่มั่นใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ. ถ้าไม่ได้ตั้งครรภ์จริงๆ ก็ให้กินยาคุมแผงถัดไปต่อไปได้เลย ไม่ต้องรอให้ประจำเดือนมา